《马斗虎》
明代·邵圭

天门名马真龙媒，万里新自流沙来。先皇知尔才磊落，放入虎圈与虎抟。

霜蹄蹴踏虎即毙，英风飒爽来天际。当时观者应叹嗟，唐家岂有拳毛蘖。

作者简介：常州府宜兴人，字文敬。成化五年进士授户部主事，历郎中，出为严州知府，迁知思南。善书工棋，诗有“半江帆影落樽前”句，人称邵半江。有《半江集》。